Բեռնարդինո Լանինո

Բեռնարդինո Լանինո (), Մեծ Վերածննդի դարաշրջանի իտալացի նկարիչ։

Բեռնարդինո Լանինոն սկզբում սովորել է Ջերոլամո Ջովենոնեի մոտ։ Կարիերան սկսել է Վերչելիում։ 1530 թվականից կապված էր Գաուդենցիո Ֆերարիի արհեստանոցի հետ, իսկ իր` Միլան ժամանելուց (1540 թվականին) հետո համարվեց Վերչելիի (Պիեմոնտ) առաջին նկարիչը։

Արվեստ 
Վարպետի ստեղծագործական կյանքը կարելի է բաժանել երեք փուլի։

Առաջին փուլը երիտասարդության ու պատանեկության տարիներն են, երբ Գաուդենցիո Ֆերարիի աշխատանքներից ոգեշնչված նա ստեղծեց «Տիրամայրը որդու հետ» նկարը, որը տեղադրված է Սաբաուդա պատկերասրահում։

Երկրորդ փուլը համընկնում է նրա Միլանում բնակվելու շրջանին, որտեղ Բեռնարդինո Լանինոն գտնվում էր Լեոնարդո դա Վինչիի «Սուրբ Աննան Տիրամոր և Հիսուսի հետ» նկարի ազդեցության ներքո։

Երրորդ փուլում նախորդ փորձը օգնում է Լանինոյին գտնել իր յուրօրինակ և ինքնուրույն ոճը, որտեղ Մեծ Վերածննդի և նոր ոճի ավանդույթները միաձուլվում են մաներիզմ-դեկորատիվիզմի մեջ (Մադոննա դելլա Գրացիա  եկեցեղի, Սան Պաուլո, Վերչելի)։

Գաուդենցիո Ֆերարիի մահից (1543) հետո Լանինոն ժառանգեց նրա արհեստանոցը և համարվեց հեղինակավոր նկարիչ Միլանում։

Արտաքին հղումներ 
 Lanino, Bernardino
 Работы БернардиноЛанино

Ծանոթագրություններ 

 
Նկարիչներ ըստ ժամանակաշրջանի
Նկարիչներ ըստ ժանրի
Նկարիչներ ըստ նկարչական ուղղության
Իտալացի նկարիչներ
16-րդ դարի իտալացի նկարիչներ
Վերածննդի նկարիչներ
Վերածննդի կերպարվեստ
Վերածննդի արվեստ